ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 35/2553เรื่อง การลงทุนและการมีไว้เพื่อเป็นทรัพย์สินของกองทุน(ฉบับที่ 6) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 12 แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานโดยได้รับความเห็นชอบจากคณะกรรมการกํากับตลาดทุนออกข้อกําหนดไว้ดังต่อไปนี้ ข้อ 1 ให้เพิ่มความต่อไปนี้เป็น (5/1) ในวรรคหนึ่งของข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "(5/1) หน่วยลงทุนของกองทุนรวมทองคํา ทั้งนี้ ในกรณีที่กองทุนรวมทองคําเป็นกองทุนรวมต่างประเทศ ให้เป็นไปตามหลักเกณฑ์ตามส่วนที่ 4 ในหมวด 3 ของภาค 1" ข้อ 2 ให้เพิ่มความต่อไปนี้เป็นข้อ 5/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 5/1 ในกรณีของกองทุนรวมทองคํา นอกจากทรัพย์สินและสัญญาที่กําหนดไว้ในข้อ 5 แล้ว บริษัทจัดการกองทุนรวมอาจลงทุนหรือมีไว้ซึ่งทองคําแท่งตามข้อ 45/2 เพื่อเป็นทรัพย์สินของกองทุนรวมดังกล่าว ทั้งนี้ ในกรณีที่กองทุนรวมดังกล่าวเป็นกองทุนรวมที่ลงทุนในต่างประเทศให้อยู่ภายใต้บังคับข้อ 6 ด้วย" ข้อ 3 ให้ยกเลิกความในวรรคสองของข้อ 36 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 58/2552 เรื่อง การลงทุนและการมีไว้เพื่อเป็นทรัพย์สินของกองทุน (ฉบับที่ 2) ลงวันที่ 18 พฤศจิกายน พ.ศ. 2552 และให้ใช้ความต่อไปนี้แทน"ในกรณีที่สัญญาซื้อขายล่วงหน้าอ้างอิงกับราคาของสินค้าหรือตัวแปรตามวรรคหนึ่งราคาที่อ้างอิงดังกล่าวต้องเป็นราคาปัจจุบันหรือราคาสัญญาซื้อขายล่วงหน้าเท่านั้น ทั้งนี้ ราคาของสินค้า ตัวแปรอื่นที่ไม่ใช่ดัชนี หรือสินค้าหรือตัวแปรที่เป็นองค์ประกอบของดัชนีดังกล่าว ต้องเป็นที่ยอมรับอย่างกว้างขวางและเปิดเผยไว้อย่างแพร่หลายด้วย" ข้อ 4 ให้เพิ่มความต่อไปนี้เป็นส่วนที่ 12 ทองคําแท่ง และข้อ 45/1 และข้อ 45/2 ในหมวด 3 ข้อกําหนดเกี่ยวกับลักษณะของตราสารและหลักเกณฑ์การลงทุน ของภาค 1 หลักเกณฑ์เกี่ยวกับประเภททรัพย์สิน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552"ส่วนที่ 12ทองคําแท่ง\_\_\_\_\_\_\_\_\_\_\_\_\_\_\_\_ ข้อ 45/1 หลักเกณฑ์ในส่วนนี้ให้ใช้บังคับกับกองทุนรวมทองคํา ข้อ 45/2 ทองคําแท่งที่กองทุนรวมจะลงทุนหรือมีไว้ได้ต้องเป็นไปตามหลักเกณฑ์ดังนี้ (1) มีมาตรฐานและผ่านการรับรองจากหน่วยงานซึ่งเป็นที่ยอมรับในอุตสาหกรรมผู้ค้าทองคําในประเทศไทยหรือในระดับสากล ทั้งนี้ การรับรองดังกล่าวอาจเป็นการรับรองที่ทองคําแท่งหรือที่ผู้ผลิตทองคําแท่งก็ได้ (2) มีราคาที่เปิดเผยไว้อย่างแพร่หลายโดยหน่วยงานซึ่งเป็นที่ยอมรับในอุตสาหกรรมในประเทศไทยหรือในระดับสากล" ข้อ 5 ให้ยกเลิกความในข้อ 56 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 56 บริษัทจัดการอาจลงทุนหรือมีไว้ซึ่งทรัพย์สินดังต่อไปนี้ เพื่อเป็นทรัพย์สินของกองทุนได้ โดยไม่จํากัดอัตราส่วน (1) ตราสารภาครัฐไทยตามข้อ 15(1) (2) เงินฝากระยะสั้นหรือตราสารระยะสั้นที่เทียบเท่าเงินสดในต่างประเทศตามข้อ 23(2) (3) ทองคําแท่งตามข้อ 45/2 ทั้งนี้ เฉพาะกองทุนรวมที่สามารถลงทุนหรือมีไว้ซึ่งทองคําแท่งได้ตามภาค 1" ข้อ 6 ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2553 เป็นต้นไป ประกาศ ณ วันที่ 7 กันยายน พ.ศ. 2553 (นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_หมายเหตุ : เหตุผลในการออกประกาศฉบับนี้ คือ เพื่อให้กองทุนสามารถลงทุนในทองคําแท่งโดยทางตรงและทางอ้อมได้ โดยแยกตามประเภทของกองทุน กล่าวคือ (1) หน่วยลงทุนของกองทุนรวมทองคํา ในกรณีที่เป็นการลงทุนเพื่อกองทุนรวม กองทุนส่วนบุคคล และกองทุนสํารองเลี้ยงชีพ และ (2) ทองคําแท่ง ในกรณีที่เป็นการลงทุนเพื่อกองทุนรวมทองคํา รวมทั้งปรับปรุงหลักเกณฑ์ในกรณีที่กองทุนเข้าทําสัญญาซื้อขายล่วงหน้าที่อ้างอิงกับราคาของสินค้าหรือตัวแปร จึงจําเป็นต้องออกประกาศนี้